stanford-oval/wikipedia huggingface dataset:
John C. Brown
Atlantan kampanja

Vuonna 1864 Brown taisteli Atlantan kampanjassa, ja komensi useita kertoja väliaikaisesti divisioonaa. Elokuussa hänet ylennettiin kenraalimajuriksi ja hän sai muodollisesti komentoonsa divisioonan Cheathamin armeijakunnasta. Hän haavoittui uudestaan Franklinissa, missä kuusi hänen kenraalitoveriaan kaatui. Hän oli taistelukyvytön useita kuukausia eikä liittynyt armeijaan ennen kuin Carolinojen kampanjassa huhtikuussa 1865. Hän antautui Joseph E. Johnstonin joukkojen kanssa Bennett Placessa ja armahdettiin kuukautta myöhemmin.
Sodan jälkeen

Sodan jälkeen Brown palasi Pulaskiin Tennesseehen ja työskenteli lakimiehenä. Hän työskenteli osavaltionsa perustuslaillisessa edustajainhuoneessa ja kuvernöörinä 1870. Hänet valittiin uudestaan virkaan 1872. Hän tavoitteli myös paikkaa senaatissa, mutta kärsi tappion entiselle presidentti Andrew Johnsonille. Hän myös vaikutti osavaltionsa koululainsäädännön syntyyn.
Brown kuoli vuonna 1889 Red Boiling Springsissä. Hänet on haudattu Maplewoodin hautausmaahan Pulaskiin toisen vaimonsa Bettien viereen.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:John C. Brown
Käännös suomeksi
Juuli

| Juuli |
| --- | --- |
Nimipäivä:   
– suomenkielinen:  12. huhtikuuta
– ruotsinkielinen:  –
– ortodoksinen:  –
Muunnelmia:  Juli
Vastineita eri kielissä:  Julie, Juliet, Juliette
Nimen alkuperä:  Julia
Infobox OKNimi-testi OK: 
Juuli on suomalainen naisen etunimi, Julia-nimen muunnos.  Muutamia tämän nimisiä henkilöitä on ollut jo 1900-luvun alku­puolella, mutta tässä muodossa nimi on yleistynyt vasta 1980-luvulta lähtien. Vuosina 1980–2019 syntyneitä Juuli-nimisiä henkilöitä on Digi- ja väestötietoviraston tietojen mukaan 1298.
Vuodesta 2015 lähtien Juulin nimipäivä on ollut 12. huhtikuuta, joka ennestäänkin on ollut Julian nimipäivä.
Tunnettuja Juuli-nimisiä

Juuli Niemi (s. 1981), proosarunoilija, kirjailija ja käsikirjoittaja
Sint-Katelijne-Waver

| Sint-Katelijne-Waver Wavre-Sainte-Catherine |
| --- | --- |
 lippu:  vaakuna
 Sint-Katelijne-Waverin sijainti.
 Sint-Katelijne-Waver
 Koordinaatit: 51°4′N, 4°31′E 
Valtio:  Belgia
Provinssi:  Antwerpen
Arrondissementti:  Mechelen
Hallinto:  
 – Asutustyyppi:  Kunta
 – Pormestari:  Eddy Vercammen
Pinta-ala:  
 – Kokonaispinta-ala:  36.12 km²
Väkiluku (1.1.2008):  19 976
 – Väestötiheys:  553 as./km²
Aikavyöhyke:  UTC+1
 – Kesäaika:  UTC+2
Postinumero:  2860 Sint-Katelijne-Waver 2861 Onze-Lieve-Vrouw-Waver
 
 www.sint-katelijne-waver.be 
Infobox OKVirheellinen NIMI-arvo: 
Sint-Katelijne-Waver (ransk. Wavre-Sainte-Catherine) on kunta Mechelenin arrondissementissa Antwerpenin provinssissa Flanderin alueella Belgiassa. Pinta-alaa kunnalla on 36,12 neliökilometriä ja asukkaita siellä on 19 976 (1.1.2008). Väestötiheys on 553 as./km².
Kuntaan kuuluu neljä kylää (holl. kernen): varsinainen Sint-Katelijne-Waver, Onze-Lieve-Vrouw-Waver, Elzestraat ja Pasbrug-Nieuwendijk. Sint-Katelijne-Waverin naapurikunnat ovat Rumst, Mechelen, Bonheiden, Putte, Lier ja Duffel.
Sint-Katelijne-Waverissa on paljon kasvihuoneita. Kunnassa sijaitsee muun muassa Euroopan suurin osuuskunnallinen vihanneshuutokauppa, Mechelse Veilingen.
Sint-Katelijne-Waverin ystävyyskaupunki on Iernut Romaniassa.
Aiheesta muualla

Kuvia tai muita tiedostoja aiheesta Sint-Katelijne-Waver Wikimedia Commonsissa
Virallinen kotisivu (hollanniksi)
Mechelse Veilingen (hollanniksi) (ranskaksi) (englanniksi) (saksaksi)
Antwerpenin provinssin kunnat
Sint-Katelijne-Waverin keskustaa.
SoHo (australialainen televisiokanava)

SoHo oli australialainen television maksukanava, joka lähetti ohjelmia kaapeli- ja satelliittiverkossa. Kanava aloitti lähetykset vuonna 1995 nimellä W, mutta elokuussa 2012 kanava lanseerattiin uudelleen nimellä SoHo. Kanavan omisti australialainen Foxtel. Kanava lopetettiin lokakuussa 2016, ja sen tilalle lanseerattiin Foxtelin uusi Binge-kanava.
Kanavan omia ohjelmia olivat draamasarjat Wentworth ja Kotiin takaisin (kolmannesta kaudesta lähtien). Nämä ja useat muut kanavan ohjelmat siirrettiin saman yrityksen Showcase-kanavalle.
Aiheesta muualla

Kanavan kotisivut (Arkistoitu – Internet Archive)
Signaalitiedustelu

RAF Menwith Hill -niminen tukikohta Yhdistyneessä kuningaskunnassa on osa ECHELON-verkostoa ja UKUSA-sopimusta. (2005)
Viimeinen saksalainen viesti, jonka britit sieppasivat toisen maailmansodan aikana, viestittäen Saksan ehdottoman antautumisen.
Signaalitiedustelu (usein lyhennetty SIGINT < engl. signals intelligence) on tiedustelua, joka on tehty sieppaamalla signaaleja. Tämä voi tapahtua ihmistenvälisestä viestinnästä (engl. communications intelligence lyh. COMINT) tai sähköisestä tiedonvälityksestä, jota ei suoraan käytetä viestintään (engl. electronic intelligence lyh. ELINT).
Signaalitiedustelussa käytetään usein kryptoanalyysia viestien lukemiseen, koska arkaluonteiset tiedot ovat usein salattuja. Signaalitiedustelussa voidaan myös käyttää tietoliikenneanalyysiä saamaan tietoa siitä, kuka lähettää viestejä kenelle ja missä määrin.
Historia

Salattujen viestien sieppaaminen ja niissä olevan tiedon saaminen ei varmaan tullut kaukana kirjoituksen keksimisen perässä. Caesarin salakirjoitus on esimerkki yksinkertaisesta salausmenetelmästä.
Elektronista sieppaamista ilmaantui jo 1900-luvulla Buurisotien aikoina. Buurit olivat silloin saaneet haltuunsa brittien käyttämiä radioita. He eivät tarvinneet mitään erikoista signaalien tulkitsemiseen, koska britit olivat ainoita, jotka lähettivät radiosignaaleja niihin aikoihin.
Tekniset määritelmät

Yhdysvaltain puolustusministeriö on määritellyt "signaalitiedustelun" ja "signaalitiedustelutiedon" seuraavasti:
Tiedustelun luokka, joka koostuu joko yksittäisestä tai kaikista viesti- tai kuuntelutiedusteluista (COMINT), muista sähköisistä tiedusteluista kuin viestitiedusteluista (ELINT) ja instrumentointilaitteiden tiedusteluista (FISINT), tiedonvälitysmenetelmästä riippumatta.
Tiedustelutieto, joka on saatu viestinnässä käytetyistä signaaleista, sähkoisistä signaaleista tai instrumentointilaitteiden signaaleista.
Signaalitiedustelulla on monta alaluokkaa. Kaksi pääluokkaa ovat viesti- tai kuuntelutiedustelu (COMINT) ja muu sähköinen tiedustelu kuin viestitiedustelu (ELINT).
Signaalitiedustelun luokkia

Signaalitiedustelun luokkia ovat:
COMINT (Communication Intelligence) – viesti- tai kuuntelutiedustelu
ELINT (Electronic Intelligence) – muu sähköinen tiedustelu kuin viestitiedustelu
e-SIGINT (Data-network Intelligence) – dataverkkojen signaalitiedustelu
FISINT (Foreign Instrumentation Signals Intelligence) – instrumentointilaitteiden tiedustelu
RADINT (Radar Intelligence) – tutkatiedustelu
LASINT (Laser Intelligence) – lasertiedustelu
COMINT

COMINT (engl. Communications Intelligence) on signaalitiedustelun alaluokka, jonka tehtävänä on viesti- tai kuuntelutiedustelun kautta siepattujen tiedustelutietojen käsittely. On huomattava, että SIGINT:istä puhuttaessa tarkoitetaan usein COMINT:ia ja tämä voi aiheuttaa sekaannusta laajemmista tiedusteluluokista puhuttaessa. Yhdysvaltain puolustushaarakomentajien neuvosto määrittelee sen "teknisenä tietona ja tiedustelutietona, joka on peräisin ulkomaisesta viestinnästä ja on muiden kuin tarkoitettujen vastaanottajien saamaa."
COMINT, joka määritellään ihmistenväliseksi viestinnäksi, paljastaa yhden tai useamman seuraavista:
Kuka tai ketkä on/ovat viestittämässä.
Missä he ovat ja liikkuvatko he. Raportti voi antaa kaavion signaalin vahvuudesta sijaintia kohden.
Jos tiedossa, viestittäjän tehtävä organisaatiossa.
Viestityksen ajan ja keston. Viestityksen aikataulu jos se on jaksollista.
Viestityksen käyttämät taajuudet ja muut tekniset ominaisuudet.
Onko viestitys salattua ja voiko sen salausta murtaa. Salaamattoman viestin sieppamisen tapauksessa tai viestin salauksen murtamisen jälkeen: Millä kielellä viesti on.
Osoitteet, jos signaali ei ole yleinen lähetys ja jos osoitteet ovat saatavissa viestistä. Nämä kohteet voivat myös olla COMINT (esim. viestin saamisen vahvistus tai vastaus viestiin) ja/tai ELINT (esim. suunnistusmajakan aktivoiminen).
ELINT

ELINT (engl. Electronic Intelligence) viittaa sähköisten tunnistimien kautta tehtyyn tiedusteluun. Sen päätehtävä on muu sähköinen tiedustelu kuin viestitiedustelu. Yhdysvaltain puolustushaarakomentajien neuvosto määrittelee sen "teknisenä ja paikannuksellisena tiedustelutietona, joka on saatu ulkomaisesta sähkömagneettisesta säteilystä, joka ei ole tarkoitettu viestintään ja joka on peräisin muusta kuin ydinräjähdyksestä tai radioaktiivisesta lähteestä."
Signaalin tunnistusta harjoitetaan analysoimalla tietyn signaalin kerättyjä parametreja ja joko löytämällä sille vastaavat tunnetut kriteerit tai tallentamalla sen mahdollisesti uutena lähetintyyppinä. ELINT -tietokannat ovat usein hyvin salaisiksi luokiteltuja ja niitä suojellaan vastaavasti.
Kerätty data on yleensä vastustajan puolustusverkoston sähköisestä infrastruktuurista. Tähän kuuluu muun muassa tutkat, ilmatorjuntaohjusjärjestelmät ja lentokoneet. ELINT:iä voidaan käyttää laivojen ja lentokoneiden tunnistukseen niiden käyttämiä tutkia ja muita sähkömagneettisia säteilylähteitä hyväksi käyttäen. Komentajien on siksi harkittava ovatko he käyttämättä tutkia (radiohiljaisuus), käyttävätkö he niitä ajoittain tai käyttävätkö he niitä olettaen, että he voivat väistää puolustuksia. ELINT:iä voidaan kerätä vastustajan aluetta lähellä olevista maa-asemista, rannikkoa lähellä olevista laivoista, ilmatilaa lähellä olevista lentokoneista tai satelliiteista.
Signaalitiedustelupalveluita

Suomessa Pääesikunnan alaisuudessa toimiva, vuonna 2014 perustettu Puolustusvoimien tiedustelulaitos (PVTIEDL) harjoittaa signaalitiedustelua. Ennen tiedustelulaitoksen perustamista signaalitiedustelua harjoitti Ilmavoimiin kuulunut Viestikoelaitos.
UKUSA-yhteisöön kuuluvat signaalitiedustelupalvelut ovat:
NSA – Yhdysvallat: kansallinen turvallisuusvirasto (National Security Agency)
DSD – Australia: puolustusministeriön viestihallinto (Defence Signals Directorate)
CSE – Kanada: (Communications Security Establishment)
GCSB – Uusi-Seelanti: valtion viestiturvallisuustoimisto (Government Communications Security Bureau)
GCHQ – Yhdistynyt kuningaskunta: valtion viestipäämaja (Government Communications Headquarters)
NSA:n johdolla ylläpidetään myös maailmanlaajuista ECHELON-verkostoa, jonka avulla se saa tietoja kaikkialta maailmasta ystävällismielisten maiden avustuksella.
Aiheesta muualla

Wikimedia Commonsissa on kuvia tai muita tiedostoja aiheesta .
M/A-COM -vastaanotto- ja analyysilaitteita (Arkistoitu – Internet Archive)
Rockwell Collinsin elektronisen sodan signaalitiedustelujärjestelmä EW / SIGINT
MD-405A signaalin vastaanotin ja purkaja
European Space and Sounding Rocket Range (Arkistoitu – Internet Archive) (englanniksi)
Ruotsin FRA:n Ystadin kunnassa sijaitseva signaalitiedusteluun tarkoitettu torni. (2011)
Saksan laivaston A52 Oste, Oste -luokan ELINT- ja tiedustelulaiva.
Hollantilaisen Nationale SIGINT Organisatie (NSO) -viraston satelliittimaa-asema. (2012)
Käännös suomeksi
Jussi-palkinnot 1951

Jussien voittajat. Oikealta: Matti Kassila, Aarne Tarkas, Erik Blomberg, Emma Väänänen, Tapio Vilpponen, Harry Bergström, Hannes Häyrinen, Salli Karuna ja Lasse Pöysti.
Jussi-gaala 1951 järjestettiin 19. marraskuuta 1951 Hotelli Aulangolla Hämeenlinnassa. Elokuvaväki teki matkan omalla Jussi-tunnuksilla varustetulla erikoisjunalla Helsingistä Hämeenlinnaan. Tilaisuudessa palkittiin elokuvat, jotka olivat saaneet ensi-iltansa Helsingissä 1.10.1950–30.9.1951. Eniten Jusseja keräsivät Radio tekee murron ja Gabriel, tule takaisin (molemmat 3 kappaletta).
Voittajat

| Sarja | Voittaja | Elokuva |
| --- | --- | --- |
| Paras ohjaus | Matti Kassila | Radio tekee murron |
| Paras käsikirjoitus | Matti Kassila, Aarne Tarkas | Radio tekee murron |
| Paras naispääosa | Emma Väänänen | Gabriel, tule takaisin |
| Paras naissivuosa | Salli Karuna | Gabriel, tule takaisin |
| Paras miespääosa | Hannes Häyrinen | Radio tekee murron |
| Paras miessivuosa | Lasse Pöysti | Rakkaus on nopeampi Piiroisen pässiäkin, Tukkijoella |
| Paras kuvaus | Erik Blomberg | Aila – Pohjolan tytär |
| Paras lavastus | Tapio Vilpponen | Sadan miekan mies, Gabriel, tule takaisin |
| Paras musiikki | Harry Bergström | Rion yö, Kenraalin morsian |
Voittajat > Kunniamaininnat

Gloria Swanson (Auringonlaskun katu)
Michael Redgrave (Miehen varjo)
14 ulkomaiselle elokuvalle
Aiheesta muualla

Kuvia tai muita tiedostoja aiheesta Jussi-palkinnot 1951 Wikimedia Commonsissa
Jussi Awards 1951 (IMDb.com) (englanniksi)
Joseph Amangi Nacua

Joseph Amangi Nacua (5. tammikuuta 1945 – 10. syyskuuta 2022) oli filippiiniläinen roomalaiskatolinen piispa. Hänestä tuli kapusiinien jäsen 16. syyskuuta 1967, ja hän sai pappisvihkimyksensä 26. kesäkuuta 1971. Hänet nimitettiin Ilaganin hiippakunnan johtoon 10. kesäkuuta 2008. Piispaksi vihkiminen seurasi 19. elokuuta. Pääkonsekraattorina toimi Diosdado Aenlle Talamayan, jota avustivat Romulo Geolina Valles ja Julius Sullan Tonel. Nacua asetettiin virkaansa 9. syyskuuta.
Joseph Alzin

| Mitalit> Maa:   Luxemburg. Olympialaiset .Miesten painonnosto | Mitalit> Maa:   Luxemburg. Olympialaiset .Miesten painonnosto | Mitalit> Maa:   Luxemburg. Olympialaiset .Miesten painonnosto | Maa:   Luxemburg> .Miesten painonnosto |
| --- | --- | --- | --- |
|  Hopeaa | Antwerpen 1920 | raskassarja |  |
Joseph ("Jos") Alzin (18. joulukuuta 1893 Pariisi – 2. syyskuuta 1930 Marseille) oli Luxemburgia edustanut painonnostaja. Hän sai raskaan sarjan hopeaa vuoden 1920 kesäolympialaisissa Antwerpenissä olleen maansa historian ensimmäinen olympiamitalisti.
Justin Whalin

Justin Whalin
Justin Whalin (s. 6. syyskuuta 1974, San Francisco, Kalifornia) on yhdysvaltalainen näyttelijä, joka tunnetaan parhaiten esiintymisistään Dungeons & Dragons ja Child's Play 3 elokuvissa sekä roolistaan Daily Planetin valokuvaaja Jimmy Olsenina televisiosarjassa Teräsmieheni.
Aiheesta muualla

Justin Whalin Internet Movie Databasessa. (englanniksi)
Stephen Lysak

| Mitalit> Maa:   Yhdysvallat.Miesten melonta. Olympialaiset  | Mitalit> Maa:   Yhdysvallat.Miesten melonta. Olympialaiset  | Mitalit> Maa:   Yhdysvallat.Miesten melonta. Olympialaiset  | Maa:   Yhdysvallat> Miesten melonta. |
| --- | --- | --- | --- |
|  Kultaa | Lontoo 1948 | C-2 10000 m |  |
|  Hopeaa | Lontoo 1948 | C-2 1000 m |  |
Stephen John ("Steve") Lysak (7. elokuuta 1912 Newark, New Jersey – 30. heinäkuuta 2002 Yonkers, New York) oli yhdysvaltalainen meloja. Hän osallistui vuoden 1948 kesäolympialaisiin Lontoossa ja sai siellä Stephen Macknowskin kanssa kaksi mitalia; kultaa tuli 10 000:n (aika: 55:55.4) ja hopeaa 1 000:n metrin (aika: 5:08.2) kanadalaiskaksikoista.
Lysakin veli oli John Lysak, joka myös oli olympialaisissa kilpaillut meloja. Veljesten äiti kuoli vuoden 1918 influenssapandemiassa, ja isä lähetti lapset orpokotiin. He aloittivat soutamisen Hudson-joessa kotitekoisilla veneillä.
Lysak edusti Yonkers Canoe Clubia ja voitti myös kansallisia mestaruuksia. Hän suunnitteli ja rakensi kanootin, jota hän Macknowskin kanssa käytti olympialaisissa.
Sovituksen kuilu

| Sovituksen kuilu> Absolution Gap |
| --- | --- |

Alkuperäisteos
Kirjailija:  Alastair Reynolds
Kieli:  englanti
Genre:  tieteiskirjallisuus
Julkaistu:  2003
Suomennos
Suomentaja:  Hannu Tervaharju
Kustantaja:  Like
Julkaistu:  2007
Ulkoasu:  nidottu
Sivumäärä:  695
ISBN:  978-952-471-816-5

Edeltävä:  Lunastuksen arkki
Löydä lisää kirjojaKirjallisuuden teemasivulta
Sovituksen kuilu (Absolution Gap) on Alastair Reynoldsin tieteisromaani vuodelta 2003. Se on jatkoa Lunastuksen arkille. Suomeksi se ilmestyi 2007 Hannu Tervaharjun kääntämänä.
Kirja jatkaa 20 vuoden päästä siitä mihin Lunastuksen arkki jäi. Araratin siirtokunta joutuu reagoimaan tukahduttajien ja yhtyneiden saapumiseen. Siirtokunnan ja koko ihmiskunnan tulevaisuus sodassa tukahduttajia vastaan näyttää epätoivoiselta. Siirtokuntalaiset lähtevät etsimään ratkaisua Helalta.
Hahmot

Antoinette Bax
Ana Khouri
Aura Khouri, Ana Khourin tytär
Grelier, lääkäri, Quaichen luottomies
Nevil Clavain, Araratin siirtokunnan johtaja
John Brannigan, Äärettömyyden kaipuu aluksen kapteeni
Quaiche, Helan siirtokunnan eksentrinen uskonnollinen ja maallinen johtaja
Rashmika Els, Helan syrjäseuduilla varttunut tyttö joka etsii veljeänsä
Remontoire, yhtyneiden johtaja
Scorpio, Araratin siirtokunnan johtaja Clavainin perässä
Skade, yhtyneiden johtaja
Vasko, sotilas/poliisi
Joseph Alexander Fernandes

Joseph Alexander Fernandes (12. huhtikuuta 1889 Bangalore – 16. syyskuuta 1967) oli intialainen roomalaiskatolinen arkkipiispa. Hänet vihittiin papiksi 19. joulukuuta 1914 ja nimitettiin Calcuttan arkkihiippakunnan vihkipiispaksi sekä Aphnaeumin titulaaripiispaksi 24. tammikuuta 1949. Piispaksi vihkiminen seurasi 1. toukokuuta. Pääkonsekraattorina toimi Ferdinand Périer, jota avustivat Oscar Sevrin ja Thomas Pothacamury.
Fernandes sai 12. huhtikuuta 1951 nimityksen Delhi and Simlan arkkipiispaksi. Arkkihiippakunnan jakauduttua 4. kesäkuuta 1959 Fernandesista tuli pelkän Delhin arkkipiispa, jona hän toimi loppuikänsä. Hän osallistui Vatikaanin toiseen kirkolliskokoukseen.
Jussi-palkinnot 1950

Annikki Arni (vasemmalla) on ojentanut Jussi-palkinnon näyttelijätär Eeva-Kaarina Volaselle.
Jussi-gaala 1950 järjestettiin 15. marraskuuta 1950 Helsingin Kalastajatorpalla. Tilaisuudessa palkittiin elokuvat, jotka olivat saaneet ensi-iltansa Helsingissä 1.10.1949–30.9.1950. Eniten Jusseja keräsi Katupeilin takana (5 kappaletta).
Voittajat

| Sarja | Voittaja | Elokuva |
| --- | --- | --- |
| Paras ohjaus | Toivo Särkkä | Katupeilin takana |
| Paras käsikirjoitus | Seere Salminen | Katupeilin takana, Hallin Janne |
| Paras naispääosa | Eeva-Kaarina Volanen | Katupeilin takana, Hallin Janne |
| Paras naissivuosa | Rakel Laakso | Maija löytää sävelen |
| Paras miespääosa | Tauno Palo | Härmästä poikia kymmenen, Rosvo Roope |
| Paras miessivuosa | Uuno Laakso | Katupeilin takana |
| Paras kuvaus | Esko Töyri | Katupeilin takana, Rosvo Roope, Hallin Janne |
| Paras lyhytelokuvaus | Felix Forsman | Tulin maailmaan |
| Paras musiikki | Ahti Sonninen | Maija löytää sävelen |
Voittajat > Kunniamaininnat

Kaarlo Hiltunen (Kauniin Veeran tanssit ja liikunta)
10 ulkomaista elokuvaa
Aiheesta muualla

Kuvia tai muita tiedostoja aiheesta Jussi-palkinnot 1950 Wikimedia Commonsissa
Jussi Awards 1950 (IMDb.com) (englanniksi)
Stephen Lumpkins

| Stephen Lumpkins> Henkilötiedot |
| --- | --- |
Koko nimi:  Stephen Lumpkins
Syntynyt: 16. huhtikuuta 1990
Kansalaisuus:  Yhdysvallat
Koripalloilija
Pelipaikka:  sentteri
Pituus:  206
Paino:  104
Nyk. joukkue:  Korikobrat
Sarja:  Korisliiga
Yliopistojoukkueet
–2013:  American University
Stephen Lumpkins (s. 16. huhtikuuta 1990 Yhdysvallat) on yhdysvaltalainen koripalloilija, pelipaikaltaan sentteri. Hän edustaa Korisliigassa pelaavia Korikobria. Liigadebyyttinsä Lumpkins teki lokakuussa 2014 pelatussa ottelussa Namika Lahtea vastaan. Lumpkins liittyi Korikobrien vahvuuteen elokuussa 2014 ja ehti ennen saapumistaan pelaamaan kotimaansa lisäksi ammattilaisena myös Hollannissa.
Sivuinlampi

| Sivuinlampi |
| --- | --- |
Valtiot:  Suomi
Maakunnat:  Etelä-Karjala
Kunnat:  Luumäki
Koordinaatit:  60°56′17″N, 27°35′23″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kivijärven reitin valuma-alue (14.19)
Laskujoki:  ei laskuojaa 
Järvinumero:  14.191.1.029
Mittaustietoja
Pinnankorkeus:  99,7 m  
Pituus:  180 m  
Leveys:  80 m  
Rantaviiva:  0,392 km  
Pinta-ala:  0,796 ha  
Saaria:  ei saaria 
 fiSivuinlampi 
Sivuinlampi  on Etelä-Karjalassa Luumäellä Kivijärven kylän lähellä sijaitseva lampi.
Maantietoa

Lammen pinta-ala on 0,8 hehtaaria, se on 200 metriä pitkä ja 100 metriä leveä. Lammella ei ole kartan mukaan saaria.  Sen rantaviivan pituus on 400 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Kivijärven reitin valuma-alueella (14.19), jonka Touhtiaisen–Ala-Kivijärven alueeseen (14.191) se kuuluu. Lammen vedenpinnan korkeus on 99,7 metriä mpy.
Jorma Rasinmäki

| Jorma Rasinmäki> Kauhajoen kunnan/kaupunginjohtaja |
| --- | --- |
 1998–2005  
Edeltäjä:  Jouko Virtanen
Seuraaja:  Antti Rantakokko
Seinäjoen kaupunginjohtaja
 2005–2020  
Edeltäjä:  Mikko Pukkinen
Seuraaja:  Jaakko Kiiskilä
Henkilötiedot
Syntynyt: 1956 (ikä 67–68) Soini
Ammatti:  Kaupunginjohtaja
Puoliso:  Tuula Rasinmäki
Tiedot
Puolue:  Suomen Keskusta
Koulutus:  Hallintotieteen tohtori
Jorma Matti Johannes Rasinmäki (s. 1956 Soini) oli Seinäjoen kaupunginjohtaja vuosina 2005–2020. Rasinmäki aloitti toimintansa kunnallispolitiikassa vuonna 1979 toimiessaan kunnallisharjoittelijana Kurikan kaupungilla. 1980-luvulla hän toimi useissa luottamus- ja johtotehtävissä muun muassa Ähtärin kunnan taloussihteerinä ja Suomen Lähetysseuran palveluksessa Etiopiassa Mekane Yesus -kirkon Hosainan hiippakunnan talouspäällikkönä.
Vuonna 1990 Rasinmäki siirtyi Jämsän kaupungin palvelukseen, missä hän toimi kaupunginkamreerina ja talousjohtajana vuosina 1990–1998. Tämän jälkeen Rasinmäki siirtyi Kauhajoen kunnan- ja kaupunginjohtajaksi vuosiksi 1998–2005. Vuonna 2005 Rasinmäki valittiin Seinäjoen kaupunginjohtajaksi.
Koulutukseltaan Rasinmäki on hallintotieteiden tohtori ja arvonimeltään kaupunkineuvos.
John C. Calhoun

| John C>  Calhoun |
| --- | --- |

Yhdysvaltain 7. varapresidentti
 4. maaliskuuta 1825 – 28. joulukuuta 1832  
Presidentti:  John Quincy Adams  Andrew Jackson
Edeltäjä:  Daniel D. Tompkins
Seuraaja:  Martin Van Buren
Henkilötiedot
Syntynyt: 18. maaliskuuta 1782 Abbeville, Pohjois-Carolina, Yhdysvallat
Kuollut: 31. maaliskuuta 1850 Washington DC, Yhdysvallat
Puoliso:  Floride Calhoun
Tiedot
Puolue:  demokraattis-republikaanit, demokraatit
 Nimikirjoitus
John Caldwell Calhoun (18. maaliskuuta 1782 – 31. maaliskuuta 1850) oli yhdysvaltalainen valtiomies, joka toimi uransa aikana senaattorina, sotaministerinä, ulkoministerinä ja varapresidenttinä. Hän oli yksi "suuresta triumviraatista" yhdessä Daniel Websterin ja Henry Clayn kanssa.
Calhoun on Yhdysvaltain varapresidenteistä Spiro Agnew'n lisäksi ainoa, joka on eronnut tehtävästään ennen toimikautensa loppua.
Poliittinen ura

Calhounin poliittinen ura alkoi vuonna 1808, jolloin hänet valittiin Etelä-Carolinan osavaltion kongressiin. Hän toimi kongressissa äänioikeuden uudistuksesta vastanneen komitean puheenjohtajana.
Calhoun valittiin vuonna 1810 Etelä-Carolinan edustajana Yhdysvaltain edustajainhuoneeseen, jossa hän oli yksi Vuoden 1812 sotaa kannattaneista sotahaukoista. Presidentti James Monroe nimitti hänet sotaministerikseen 8. joulukuuta 1817. Hän pysyi sotaministerinä koko Monroen presidenttikauden ajan.
Vuoden 1824 presidentinvaaleissa Calhoun pyrki ensin presidentiksi, mutta ei onnistunut tässä. Hänet kuitenkin valittiin varapresidentiksi John Quincy Adamsille. Hänet valittiin uudelleen varapresidentiksi vuoden 1828 vaaleissa, jolloin presidenttinä toimi Andrew Jackson.
Vuonna 1832 syttyi niin sanottu nullifikaatiokriisi, kun Etelä-Carolinan osavaltion ja liittovaltion välillä oli kiistaa siitä, kumman lait olivat kiistatilanteessa korkea-arvoisempia. Kun osavaltio ei suostunut maksamaan liittovaltion määräämää tullia, presidentti Jackson pyysi kongressia määräämään liittovaltion joukot tullimaksuja keräämään. Calhoun erosi tämän johdosta varapresidentin virasta joulukuussa 1832.
Calhoun istui Yhdysvaltain senaatissa 1832–1844, jossa hän tuli tunnetuksi orjuuden kannattajana. Oltuaan vuoden ulkoministerinä hän palasi Etelä-Carolinan senaattoriksi vuosiksi 1845–1850.
Perintö

Yalen yliopisto nimesi yhden opiskelija-asuntoloistaan Calhoun Collegeksi. Calhounin mukaan nimetty ydinsukellusvene USS John C. Calhoun oli palveluksessa vuosina 1963–1994.
Perhe

Calhoun sai vaimonsa Floride Calhounin kanssa kymmenen lasta, joista kolme kuoli nuorena.